અમદાવાદઃ શહેરના હાર્દ સમા રિવરફ્રન્ટને વધારે લાંબો કરવાની કવાયત શરૂ કરી દેવામાં આવી છે. સાબરમતી રિવરફ્રન્ટને ઇન્દિરા બ્રિજ સુધી લંબાવવામાં આવશે. આવનારા થોડા સપ્તાહમાં સાબરમતી રિવર ફ્રન્ટ ડેવલપમેન્ટ કોર્પોરેશન લિમિટેડ (SRFDCL) નદીના પૂર્વ અને પશ્ચિમ બંને કિનારાઓનું નિરીક્ષણ કરવામાં આવશે. નદીની બંને બાજુ 200 મીટર જેટલા વિસ્તારનો સર્વે કરવામાં આવશે. આ સર્વેનું ફોકસ એ બાબત પર રહેશે કે આ જમીન રિક્લેઈમ કરવી પડી છે કે નહિં. SRDCLના અધિકારીઓએ જણાવ્યું કે રિવર ફ્રન્ટ પર કેટલાંક પ્રાઈવેટ પ્લોટ પણ છે.